
KRETINGOS RAJONO SAVIVALDYBĖS TARYBA

ŪKIO, KAIMO IR APLINKOSAUGOS KOMITETO POSĖDŽIO PROTOKOLAS

2026 m.       d. Nr.
Kretinga

Posėdis įvyko 2026 m. rugpjūčio 24 d. 13.00–14.34 val.
Posėdžio pirmininkas – Ūkio, kaimo ir aplinkosaugos komiteto pirmininkas Vytautas Ročys.
Posėdžio sekretorė – Kretingos rajono savivaldybės (toliau – Savivaldybės) administracijos Bendrojo skyriaus specialistė Laura Narmontienė.
Dalyvauja Ūkio, kaimo ir aplinkosaugos komiteto (toliau – komitetas) nariai: Simas Končius, Gediminas Venckus, Giedrius Petreikis, Gileta Gedvilienė, Mindaugas Černeckis (nuotoliniu būdu), Romualdas Jablonskis (nuotoliniu būdu), Rokas Venckus, Steponas Baltuonis (nuotoliniu būdu), Povilas Černeckis.
Nedalyvauja komiteto narys Arūnas Merkelis.
Dalyvauja kviestieji asmenys:
Antanas Kalnius – Savivaldybės meras.
Vilma Preibienė – Savivaldybės administracijos direktorė.
Viktorija Karčiauskienė – Savivaldybės tarybos posėdžių sekretorė.
Simona Baublienė – Vietinio ūkio ir turto valdymo skyriaus vyr. specialistė.
Lukrecija Lengvinė – Strateginio planavimo ir investicijų skyriaus vedėja.
Ieva Venckutė – Strateginio planavimo ir investicijų skyriaus specialistė.
Alma Rumbutienė – Ekonomikos ir biudžeto skyriaus vedėja.
DARBOTVARKĖ:
1. Dėl Ūkio, kaimo ir aplinkosaugos komiteto posėdžio darbotvarkės patvirtinimo.
2. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę.
3. Dėl atleidimo nuo vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą.
4. Dėl sutikimo pagerinti ar pertvarkyti ilgalaikį materialųjį turtą, esantį Minijos g. 26, Baublių k., Kretingos r.
5. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
6. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais viešajai įstaigai „Plačiajuostis internetas“.
7. Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.).
8. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo.
9. Dėl Kretingos rajono savivaldybės ilgalaikio materialiojo turto, esančio Vilniaus g. 41, Kretingos m., nuomos.
10. Dėl Kretingos rajono savivaldybės ilgalaikio materialiojo turto, esančio J. Pabrėžos g. 8, Kretingos m., nuomos.
11. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos muziejui.
12. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
13. Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo.
14. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo.
15. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos Marijono Daujoto progimnazijai.
16. Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn.
17. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
18. Kiti klausimai.
Komiteto pirmininkas Vytautas Ročys paskelbė posėdžio pradžią.
1. SVARSTYTA. Dėl Ūkio, kaimo ir aplinkosaugos komiteto posėdžio darbotvarkės patvirtinimo. Pranešėjas – V. Ročys.
Komiteto pirmininkas Vytautas Ročys informavo, kad komiteto nariams pateiktas šiuo metu vykdomų stambesnių statybos objektų sąrašas. Pažymėjo, kad pateikta informacija leidžia susidaryti bendrą vaizdą apie vykdomus projektus.
Komiteto pirmininkas Vytautas Ročys pasiūlė komiteto veiklos plane rugpjūčio mėnesį numatytą daugiabučių namų renovacijos projektų vykdymo analizę perkelti į rugsėjo mėnesį, kad Savivaldybės administracija galėtų surinkti informaciją ir ją pristatyti.
Taip pat priminė, kad rugsėjo mėnesį numatytas UAB „Kretingos autobusų parkas“ ateities veiklos aptarimas. Paprašė Savivaldybės administracijos užsifiksuoti šį klausimą ir pateikti informaciją, kokie yra ateities planai ir kaip juos mato naujasis direktorius.
Taip pat priminė, kad rugsėjo mėnesį numatytas Savivaldybės teritorijoje esančių vandens telkinių būklės vertinimas. Pažymėjo, kad šiuo klausimu norėtųsi informacijos.
Komiteto pirmininkas Vytautas Ročys taip pat pažymėjo, kad rugsėjo mėnesio komiteto posėdyje papildomai bus svarstomi trys klausimai.
NUTARTA. Bendru sutarimu pritarta darbotvarkei.
Komiteto narys Povilas Černeckis pareiškė norą nusišalinti nuo 16-ojo darbotvarkės klausimo – „Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn“ (spr. prj. T1-238), kadangi klausimas yra susijęs su jo darboviete.
Balsuota dėl komiteto nario Povilo Černeckio nusišalinimo nuo 16-ojo darbotvarkės klausimo.
Balsavo: už – 1, prieš – 6, susilaikė – 2.
NUTARTA. Nepritarta nusišalinimui, todėl komiteto narys Povilas Černeckis gali dalyvauti klausimo svarstyme.
2. SVARSTYTA. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę (spr. prj. T1-217). Pranešėjas – G. Petreikis.
Komiteto narys Giedrius Petreikis pristatė sprendimo projektą ir paaiškino jo rengimo priežastis.
Informacija išklausyta.
Vyko diskusija dėl nepriklausomo veiklos audito atlikimo tikslingumo, kainos, finansavimo ir naudos. Diskusijoje dalyvavo komiteto pirmininkas Vytautas Ročys, komiteto narys Giedrius Petreikis, Savivaldybės meras Antanas Kalnius, komiteto nariai Mindaugas Černeckis, Steponas Baltuonis ir Gediminas Venckus.
Pasiūlymų balsavimui nepateikta.
Balsuota dėl sprendimo projekto.
Balsavo prieš – 0, susilaikė – 6, už – 4.
NUTARTA. Nepritarta sprendimo projektui.
3. SVARSTYTA. Dėl atleidimo nuo vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą (spr. prj. T1-219). Pranešėja – R. Ambrazevičienė.
NUTARTA. Vienbalsiai pritarta sprendimo projektui.
4. SVARSTYTA. Dėl sutikimo pagerinti ar pertvarkyti ilgalaikį materialųjį turtą, esantį Minijos g. 26, Baublių k., Kretingos r. (spr. prj. T1-225). Pranešėja – S. Baublienė.
Vyko diskusija dėl Baublių kaimo bendruomenės centro pastato fasado tapybos projekto, jo vizualinio sprendimo ir derinimo su Savivaldybės architektu. Diskusijoje dalyvavo komiteto pirmininkas Vytautas Ročys, Savivaldybės administracijos direktorė Vilma Preibienė, komiteto narys Gediminas Venckus, Savivaldybės meras Antanas Kalnius ir komiteto narys Simas Končius.
Pasiūlymų balsavimui nepateikta.
NUTARTA. Vienbalsiai pritarta sprendimo projektui.
5. SVARSTYTA. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms (spr. prj. T1-226). Pranešėja – S. Baublienė.
Kalbėjo komiteto pirmininkas Vytautas Ročys ir Savivaldybės administracijos direktorė Vilma Preibienė.
NUTARTA. Vienbalsiai pritarta sprendimo projektui.
6. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais viešajai įstaigai „Plačiajuostis internetas“ (spr. prj. T1-227). Pranešėja – S. Baublienė.
NUTARTA. Vienbalsiai pritarta sprendimo projektui.
7. SVARSTYTA. Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.) (spr. prj. T1-229). Pranešėja – I. Venckutė.
Savivaldybės meras Antanas Kalnius pateikė informaciją apie projektą.
Vyko diskusija dėl projekto ir stoties teritorijos apšvietimo. Diskusijoje dalyvavo komiteto pirmininkas Vytautas Ročys, Savivaldybės meras Antanas Kalnius ir komiteto narys Steponas Baltuonis.
Pasiūlymų balsavimui nepateikta.
NUTARTA. Vienbalsiai pritarta sprendimo projektui.
8. SVARSTYTA. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo (spr. prj. T1-230). Pranešėja – I. Venckutė.
Vyko diskusija dėl Kretingos rajono gyventojo kortelės teikiamų galimybių, nuolaidų taikymo, naudojimo, viešinimo, apmokestinimo ir sistemos palaikymo išlaidų. Diskusijoje dalyvavo komiteto pirmininkas Vytautas Ročys, Strateginio planavimo ir investicijų skyriaus specialistė Ieva Venckutė, Strateginio planavimo ir investicijų skyriaus vedėja Lukrecija Lengvinė, Savivaldybės administracijos direktorė Vilma Preibienė, komiteto nariai Steponas Baltuonis ir Simas Končius, Savivaldybės meras Antanas Kalnius, komiteto nariai Gediminas Venckus, Romualdas Jablonskis, ir Mindaugas Černeckis.
Pasiūlymų balsavimui nepateikta.
NUTARTA. Vienbalsiai pritarta sprendimo projektui.
9. SVARSTYTA. Dėl Kretingos rajono savivaldybės ilgalaikio materialiojo turto, esančio Vilniaus g. 41, Kretingos m., nuomos (spr. prj. T1-231). Pranešėja – S. Baublienė.
NUTARTA. Vienbalsiai pritarta sprendimo projektui.
10. SVARSTYTA. Dėl Kretingos rajono savivaldybės ilgalaikio materialiojo turto, esančio J. Pabrėžos g. 8, Kretingos m., nuomos (spr. prj. T1-232). Pranešėja – S. Baublienė.
NUTARTA. Vienbalsiai pritarta sprendimo projektui.
11. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos muziejui (spr. prj. T1-233). Pranešėja – S. Baublienė.
Vyko diskusija dėl perduodamo turto likutinės vertės, turto dokumentų nepateikimo kartu su sprendimo projektu bei jų pateikimo komiteto nariui. Diskusijoje dalyvavo komiteto pirmininkas Vytautas Ročys, Savivaldybės administracijos direktorė Vilma Preibienė, komiteto narys Gediminas Venckus ir Savivaldybės meras Antanas Kalnius.
Paprašyta komiteto nariui Gediminui Venckui pateikti Nekilnojamojo turto registro išrašus.
Pasiūlymų balsavimui nepateikta.
Balsuota dėl sprendimo projekto.
Balsavo: prieš – 0, susilaikė –1, už – visi kiti.
NUTARTA. Pritarta sprendimo projektui.
12. SVARSTYTA. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo įstaigoms (spr. prj. T1-234). Pranešėja – S. Baublienė.
NUTARTA. Vienbalsiai pritarta sprendimo projektui.
13. SVARSTYTA. Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo (spr. prj. T1-235). Pranešėja – L. Lengvinė.
NUTARTA. Vienbalsiai pritarta sprendimo projektui.
14. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo (spr. prj. T1-236). Pranešėja – A. Adomaitienė.
NUTARTA. Vienbalsiai pritarta sprendimo projektui.
15. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos Marijono Daujoto progimnazijai (spr. prj. T1-237). Pranešėja – S. Baublienė.
Į komiteto pirmininko Vytauto Ročio klausimą atsakė Savivaldybės administracijos direktorė Vilma Preibienė.
NUTARTA. Vienbalsiai pritarta sprendimo projektui.
16. SVARSTYTA. Dėl sutikimo perimti valstybės ilgalaikį materialųjį turtą Kretingos rajono savivaldybės nuosavybėn (spr. prj. T1-238). Pranešėja – S. Baublienė.
Vyko diskusija dėl perimamo kelio dokumentų bei jų pateikimo tarybos nariams. Diskusijoje dalyvavo komiteto pirmininkas Vytautas Ročys, komiteto narys Gediminas Venckus ir Savivaldybės administracijos direktorė Vilma Preibienė.
Pasiūlymų balsavimui nepateikta.
Balsuota dėl sprendimo projekto.
Balsavo: susilaikė –1, už – visi kiti.
NUTARTA. Pritarta sprendimo projektui.
17. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-241). Pranešėja – L. Lengvinė.
Vyko diskusija dėl seniūnijoms numatytų lėšų technikai ir įrangai įsigyti, aplinkos tvarkymo darbų finansavimo ir jų atlikimo iki metų pabaigos. Diskusijoje dalyvavo komiteto narys Giedrius Petreikis, Savivaldybės administracijos direktorė Vilma Preibienė, Savivaldybės meras Antanas Kalnius ir komiteto pirmininkas Vytautas Ročys.
Pasiūlymų balsavimui nepateikta.
NUTARTA. Vienbalsiai pritarta sprendimo projektui.
18. SVARSTYTA. Kiti klausimai.
Komiteto narys Simas Končius pasiūlė nuo rugsėjo pradžios įjungti gatvių apšvietimą gyvenvietėse ir svarstyti galimybę apšvietimo laiką pratęsti iki 23 val. Šiuo klausimu pasisakė Savivaldybės meras Antanas Kalnius ir komiteto pirmininkas Vytautas Ročys. Aptartos gatvių apšvietimo įjungimo ir jo laiko reguliavimo galimybės.
Komiteto narys Simas Končius atkreipė dėmesį į keleivių, ypač mokinių, srautus maršrutu Kretinga–Palanga ir iškėlė klausimą, kaip prasidėjus mokslo metams užtikrinti pakankamą rytinių autobusų talpą. Aptartos keleivių srautų, autobusų talpos, reisų organizavimo ir maršrutų derinimo galimybės. Šiuo klausimu taip pat pasisakė Savivaldybės meras Antanas Kalnius, komiteto pirmininkas Vytautas Ročys ir komiteto narys Gediminas Venckus.
Grįžus prie gatvių apšvietimo klausimo, komiteto narys Mindaugas Černeckis pasisakė dėl galimybės pratęsti gatvių apšvietimo laiką. Toliau aptartos su tuo susijusios papildomos išlaidos ir apšvietimo reikšmė gyventojų saugumui. Šiuo klausimu pasisakė Savivaldybės administracijos direktorė Vilma Preibienė, komiteto narys Simas Končius ir komiteto pirmininkas Vytautas Ročys.
Komiteto narys Simas Končius paprašė iki ketvirtadienio pateikti informaciją, kiek kainuotų viena papildoma gatvių apšvietimo valanda.
Posėdis baigtas 14.34 val.


Ūkio, kaimo ir aplinkosaugos komitete pateikti pasiūlymai, pastebėjimai:

1. Posėdžio pradžioje, svarstant klausimą „Dėl Ūkio, kaimo ir aplinkosaugos komiteto posėdžio darbotvarkės patvirtinimo“, komiteto pirmininkas Vytautas Ročys:
1.1.  pasiūlė komiteto veiklos plane rugpjūčio mėnesį numatytą daugiabučių namų renovacijos projektų vykdymo analizę perkelti į rugsėjo mėnesį, kad Savivaldybės administracija galėtų surinkti informaciją ir ją pristatyti. 
1.2. priminė, kad rugsėjo mėnesį numatytas UAB „Kretingos autobusų parkas“ ateities veiklos aptarimas. Paprašė Savivaldybės administracijos užsifiksuoti šį klausimą ir pateikti informaciją, kokie yra ateities planai ir kaip juos mato naujasis direktorius.
1.3. priminė, kad rugsėjo mėnesį numatytas Savivaldybės teritorijoje esančių vandens telkinių būklės vertinimas. Pažymėjo, kad šiuo klausimu norėtųsi informacijos.
2. Svarstant klausimą „Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos muziejui“, paprašyta komiteto nariui Gediminui Venckui pateikti Nekilnojamojo turto registro išrašus.
3. Svarstant klausimą „Kiti klausimai“, komiteto narys Simas Končius:
3.1.  pasiūlė nuo rugsėjo pradžios įjungti gatvių apšvietimą gyvenvietėse ir svarstyti galimybę apšvietimo laiką pratęsti iki 23 val. Taip pat paprašė iki ketvirtadienio pateikti informaciją, kiek kainuotų viena papildoma gatvių apšvietimo valanda.
3.2. atkreipė dėmesį į keleivių, ypač mokinių, srautus maršrutu Kretinga–Palanga ir iškėlė klausimą, kaip prasidėjus mokslo metams užtikrinti pakankamą rytinių autobusų talpą.


Posėdžio pirmininkas	Vytautas Ročys


Posėdžio sekretorė	Laura Narmontienė

